**Magyardombegyház Községi Önkormányzat Képviselő-testületének**

**3/2017.(II.08.) önkormányzati rendelete**

**az önkormányzat 2017. évi költségvetéséről**

Magyardombegyház Községi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdésének f) pontjában meghatározott feladatkörében eljárva a következőket rendeli el:

**1. A rendelet hatálya**

1.§ A rendelet hatálya a képviselő-testületre, Magyardombegyház Önkormányzatára terjed ki.

**2. A költségvetés bevételei és kiadásai**

2.§ (1) Az önkormányzat 2017. évi költségvetésének eredeti

a) bevételei főösszegét 218.556.- ezer Ft-ban

b) kiadási főösszegét 219.401.- ezer Ft-ban

1. költségvetési hiány finanszírozásának egy forrásból:

ca) külső forrás, önkormányzatok rendkívüli támogatása: 845.-ezer Ft-ban

határozza meg

(2) Működési bevételek: 11.904.-ezer Ft

a)Intézményi működési bevételek 10 389.-ezer Ft

b) Önkormányzatok sajátos működési bevételei 1.515.- ezer Ft

ebből:

 ba) vagyoni típusú adók 956.- ezer Ft

 bb) egyéb közhatalmi bevételek 67.- ezer Ft

 bc) gépjárműadó 492.- ezer Ft

(3) Támogatás értékű működési bevételek 73.094.- ezer Ft

ebből:

 a) támogatás OEP-től 6.306.- ezer Ft

 b) Egyébfejezeti kezelésű előirányzatok 66.788.- ezer Ft

(4) Központi költségvetési támogatás 23.070.- ezer Ft

ebből:

 a) helyi önkormányzat működési támogatása 9.500.- ezer Ft

 b) települési önk. szociális feladatok támogatása 10.276.- ezer Ft

 c) központosított előirányzat 2.094.- ezer Ft

 d) önkorm. kulturális feladatokhoz támogatás 1.200.- ezer Ft

 (5) Felhalmozási támogatások 55.948.- ezer Ft

 (6) Pénzmaradvány igénybevétele 54.540.- ezer Ft

 (7) Működési kiadások : 155.511.- ezer Ft

 a) személyi jellegű kiadások 60.612.- ezer Ft

 b) munkaadókat terhelő járulékok 7.394.- ezer Ft

 c) dologi kiadások 87.505.- ezer Ft

(8) Pénzeszköz átadás, egyéb támogatás 3.776.- ezer Ft

ebből:

 a) társadalmi és szociális kiadás 3.248.- ezer Ft

 b) egyéb működ. c. kiadások 528.- ezer Ft

(9) Felhalmozási kiadás 58.807.- ezer Ft

(10) Hitel törlesztés 400.- ezer Ft

(11) Áht.bel. megel. visszafiz. 907.- ezer Ft

(12) A költségvetési létszámkeretet 54 főben állapítja meg,

ebből :

a) közalkalmazott 1 fő

b) közfoglalkoztatott 53 fő

 **3. A költségvetés részletezése**

4.§ A Képviselő-testület az önkormányzat 2017. évi költségvetését részletesen a következők szerint állapítja meg:

1. A 3.§-ban megállapított bevételi főösszeg forrásonkénti megbontását az 1. melléklet tartalmazza.
2. A képviselő-testület a 2017. évi költségvetés kiadásait a 2. melléklet szerint állapítja meg.
3. A képviselő-testület a 2017. évi költségvetés működési és felhalmozási célú pénzeszközátadásait a 3. melléklet szerint hagyja jóvá.
4. A szociálpolitikai ellátásokat az 4. melléklet szerint hagyja jóvá.
5. A képviselő-testület a fejlesztési célú bevételi és kiadási előirányzatokat az 5. melléklet szerint állapítja meg.
6. A képviselő-testület a 2017. évi költségvetés költségvetési szervenkénti és kormányzati funkcióként kiadási és bevételei előirányzatait a 6. melléklet szerint állapítja meg.
7. A több éves kihatású kötelezettségvállalásokat a 7. melléklet tartalmazza.
8. A helyi önkormányzat költségvetési támogatását a 8. melléklet tartalmazza.
9. A képviselő-testület a 2017. évi költségvetés engedélyezett létszámkeretét a 9. melléklet szerint állapítja meg.

10. Magyardombegyház Község Önkormányzat 2017. évi költségvetési mérlegét közgazdasági tagolásban a 10. melléklet szerint határozza meg.

11.Az önkormányzat előirányzat felhasználási tervét a 11. melléklet tartalmazza.

**4. A 2017. évi költségvetés végrehajtásának szabályai**

5.§ (1) A képviselő-testület az államháztartásról szóló 2011. évi CXCV. törvény 34.§ (2) bekezdése alapján a jóváhagyott kiadási előirányzatok közötti átcsoportosítás jogát a polgármesterre ruházza át.

(2) Az (1) bekezdésben foglalt átcsoportosításról a polgármester félévente, a félévet követő első képviselő-testületi ülésen köteles beszámolni. A költségvetési rendelet módosítására a polgármester ezzel egyidejűleg köteles javaslatot tenni.

(3) A Magyarország helyi önkormányzatairól szóló 2011. évi CLXXXIX. törvény 68.§ (4) bekezdése szerinti értékhatár 500.000,- Ft. A forrásfelhasználásról szóló döntéséről a polgármester az azt követő ülésen tájékoztatja a képviselő-testületet.

6. § (1) Az évközben engedélyezett központi pótelőirányzatok felosztásáról – ha az érdemi döntést igényel – a testület dönt a polgármester előterjesztésében, a költségvetési rendelet egyidejű módosításával.

(2) Az (1) bekezdésben nem szereplő központi pótelőirányzatok miatti költségvetési rendelet módosításáról a képviselő-testület a 5.§ (2) bekezdésben foglalt módon dönt.

7.§ Az év várható bevételi és kiadási előirányzatainak teljesüléséről az előirányzat felhasználási ütemtervet a Kevermesi Közös Önkormányzati Hivatal készíti el.

8.§ Az önkormányzat vállalkozási tevékenységet nem folytat.

9.§ Önkormányzati biztost kell kirendelni, ha az önkormányzat által fenntartott költségvetési szerv 30 napon túli tartozás állományának mértéke eléri éves előirányzatának 10%-át vagy a 100 millió Ft-ot, és e tartozását egy hónap alatt nem képes 30 nap alá szorítani.

**5. Záró rendelkezések**

10.§ Ez a rendelet a kihirdetését követő napon lép hatályba. Rendelkezéseit 2017. január hó 1. napjától kell alkalmazni.

Magyardombegyház, 2017. február 02.

 Dús Ildikó Gácsér Béla

 polgármester jegyző

Záradék: A rendelet kihirdetése 2017. február 08-án megtörtént.

 Gácsér Béla

 jegyző